CELEX: C2006/048/24
Language: da
Date: 2006-02-25 00:00:00
Title: Sag C-418/05 P: Appel iværksat den  25. november 2005  af Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos og Antonio Parras Rosa til prøvelse af kendelse afsagt den  8. september 2005  af De Europæiske Fællesskabers Ret i Første Instans (Tredje Afdeling) i de forenede sager T-295/04 — T-297/04, Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos og Antonio Parras Rosa mod Rådet For Den Europæiske Union

25.2.2006   
            
            
               DA
            
            
               Den Europæiske Unions Tidende
            
            
               C 48/12
            
         Appel iværksat den 25. november 2005 af Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos og Antonio Parras Rosa til prøvelse af kendelse afsagt den 8. september 2005 af De Europæiske Fællesskabers Ret i Første Instans (Tredje Afdeling) i de forenede sager T-295/04 — T-297/04, Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos og Antonio Parras Rosa mod Rådet For Den Europæiske Union
   (Sag C-418/05 P)
   (2006/C 48/24)
   Processprog: spansk
   Ved De Europæiske Fællesskabers Domstol er der den 25. november 2005 iværksat appel af Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos og Antonio Parras Rosa ved abogado J.F. Vázquez Medina, til prøvelse af kendelse afsagt den 8. september 2005 af De Europæiske Fællesskabers Ret i Første Instans (Tredje Afdeling) i de forenede sager T-295/04 — T-297/04, Centro Provincial de Jóvenes Agricultores de Jaén (ASAJA), Salvador Contreras Gila, José Ramiro López, Antonio Ramiro López, Cristobal Gallego Martínez, Benito García Burgos og Antonio Parras Rosa mod Rådet For Den Europæiske Union.
   Appellanterne har nedlagt følgende påstande:
   
               1)
            
            
               Fuldstændig ophævelse af den af Retten i Første Instans den 8. september 2005 afsagte kendelse med den begrundelse, at der er sket tilsidesættelse af fællesskabsretten, nærmere bestemt af EF-traktatens artikel 173.
            
         
               2)
            
            
               Appellanterne gives medhold i deres påstande for første instans vedrørende sagens realitet, for så vidt som disse påstande er i overensstemmelse med Fællesskabets retsorden.
            
         
               3)
            
            
               Appelindstævnte tilpligtes at betale sagens omkostninger.
            
         Søgsmålsgrunde og væsentligste argumenter:
   
               —
            
            
               Tilsidesættelse af EF-traktatens artikel 173.
            
         Appellanterne har anført, at de har søgsmålskompetence til at anlægge annullationssøgsmålene, for så vidt som de adskiller sig klart og fuldstændigt fra de øvrige olivendyrkere ved deres individuelle retsstilling.
   Appellanterne er alle ejere af oliventræer, der blev plantet i 1998, og de har alle produceret nul kilo oliven i produktionsåret 1999, omstændigheder, som er særegne for dem og som adskiller dem fra resten af olivenoliesektoren.